UMJETNIČKA BAŠTINA SAMOSTANA SV. KRŠEVANA 
DO 16. STOLJEĆA 


IVO PETRICIOLI 
Zadar UDK: 72.033 (497.18) + 75.033 (497.18) 


Autor analizira srednjovjekovnu umjetničku baštinu Samostana Sv 
Krševana u Zadru, prvenstveno crkvu romaničkog stila i njezine freske, 
a zatim skromne ostatke arhitektinske dekoracije klaustra i nadgrobne 
ploče iz crkve. Iznosi i nekoliko arhivskih podataka o građevnim i 
klesarskim radovima u samostanu od kraja 14. do kraja 15. st. 

Romanička crkva, posvećena 1175. god., sačuvala je svoj oblik ne- 
promijenjen od vremena gradnje. Freske su se sačuvale tek u većim 
fragmentima i to u dva sloja. Stariji sloj vidljiv samo u sjevernoj 
apsidi i nad glavnom apsidom nastao je 1175, a noviji sloj, vidljiv na 
sjevernom zidu, te nad glavnom i sjevernom apsidom, datira se u početku 
ili prvu polovinu 13. st. 

Od arhivskih podataka najvažniji su narudžba opata Petra Kršave 
iz 1439. za stupove galerije klaustra, pa narudžbe opata Deodata Veniera 
1482. god. za 6 ukrašenih prozora. Tri godine kasnije Venier je za taj 
posao angažirao renesansnog kipara Nikolu Firentinca, tada vodećeg 
umjetnika u Dalmaciji. Iste godine počeo se graditi i zvonik na kome 
su se sačuvala vrata s njegovim opatskim grbom. Isti je opat za samo- 
stan naručio u Veneciji četiri obredne knjige ukrašene renesansnim 
minijaturama. Od nadgrobnih ploča najvrednija je ona iz god. 1549. s 
likom pokojnika: Zadranina Ivana Rose, koji je bio biskup u Krku. 


Crkvu i zgrade nekadašnjeg Samostana Sv. Krševana nisu mimo- 
išli anglo-američki bombarderi u prošlom ratu. Dok je crkva neznatno 
oštećena na krovu, samostanske zgrade su teško stradale. Znatan dio 
zidova je porušen, a drveni podovi i namještaj su izgorjeli. Ipak do 
1950. god. još su se mogli vidjeti zidovi sjeveroistočnoga i jugoistoč- 
nog krila samostana, sačuvani u visini prvog i drugog kata s vratima 
srednjovjekovnog oblika i zazidanim starijim prozorima. Žar Zadrana 
u čišćenju ruševina zahvatio je i površinu samostana, pa su ti zidovi 
zbog trošnosti vrlo brzo uklonjeni. U prospektu natječaja za »regula- 
cionu osnovu grada Zadra«, izdanom 1953. god., kaže se: »Premda je 
samostan potpuno porušen, ipak su u ruševinama sačuvani historijski 
građevni elementi pa se stoga čitav blok bivšeg samostana, crkve i 
tornja rezervira za naučna ispitivanja.«! Međutim nakon završetka 
natječaja prihvaćena je ideja da je bitno što više istaknuti pogled 
na apside crkve bez obzira na ostatke samostanskih zgrada, pa se 
prišlo izgradnji stambene trokatnice preko jugoistočnog krila samo- 
stana, paralelno s osi crkve.* Od cijelog samostana uspjeli smo saču- 
vati mali dio zida s romaničkom biforom, a »naučno istraživanje« se 
svelo na to da se iz iskrčenih ruševina spasi pokoji kapitel ili ulomak 
arhitektonskog ukrasa. 


i Natječaj za regulacionu osnovu grada Zadra, Zadar 1953, str. 59. 
21. Petricioli, Marginalije za obnovu Zadra, UrTbs, 2, 1958—59, str. 94. 

Kad danas želimo razgovarati o umjetničkoj baštini samostana, 
preostaje nam tek analiza crkve, koja je zbog svojih jasno izraženih 
romaničkih stilskih osobina i nesumnjivih umjetničkih kvaliteta bila 
i dosada dosta obrađivana, te pored nje tih nekoliko spašenih arhitek- 
tonskih ulomaka, kao i oni ulomci i nadgrobne ploče koji su dospjeli 
u muzej Sv. Donata prilikom popravaka crkve 1888. i 1914. god. S 
druge strane, srećom poslijeratna nastojanja na izučavanju dokume- 
nata u zadarskom Historijskom arhivu i nekih iluminiranih knjiga 
izvan naše zemlje donijela su na svjetlo niz novih podataka o umjet- 
ničkoj djelatnosti u samostanu i o narudžbama za samostan. Pokušat 
ću sva ta saznanja iznijeti na ovom mjestu držeći se vremenskog 
slijeda. ' 

Od najstarije samostanske crkve nije preostalo ništa i nije sigur- 
no da li se nalazila na istom mjestu gdje i današnja romanička. S 
njom bi se ipak mogli povezati vrijedni predromanički kameni ulomci 
što su dospjeli u muzej Sv. Donata prilikom uređenja novog poda 
u crkvi 1888. god." Među njima kamena greda tipične ranosrednjo- 
vjekovne oltarne ograde (septuma) s natpisom nekog donatora koji je 
ogradu dao izraditi zajedno sa suprugom Marinom“ pokazuje po or- 
namentalnim motivima i načinu klesanja sličnosti s gredama na koji- 
ma se čita ime kneza Branimira (Muć, Nin). Sačuvana strana ciborija 
bogato je ukrašena predromaničkim motivima, pretežno biljnom vi- 
ticom, precizno klesanim, što svjedoči o visokoj umjetničkoj razini 
radionice gdje je izrađena. Osim te strane sačuvao se dio piramidalnog 
krova ciborija. To je stranica osmobridne piramide, u obliku uskog 
trokuta, na kojoj je isklesan reljefni križ.5 U arheološkom materijalu 
ranoga srednjeg vijeka kod nas nije se sačuvala ni jedna stranica 
krova ciborija čitava, pa ovaj primjerak po tome ima specifičnu 
vrijednost. ' 

Vremenski bi tom umjetničkom materijalu slijedili iluminirani 
kodeksi, pisani beneventanom i ukrašeni beneventansko-apulskim mi- 
nijaturama, što su pripadali Samostanu Sv. Marije u Zadru. Po miš- 
ljenju stručnjaka mogli su biti izrađeni u Zadru i to u skriptoriju 
Samostana Sv. Krševana, pa ih zbog toga moramo spomenuti ovdje. 
To su tzv. Čikin časoslov i Vekenegin evanđelistar, danas u Oxfordu, i 
Vekenegin časoslov u Budimpešti. 


šG. Smirich, La collezione dei monumenti medioevali nel Museo di 
San Donato in Zara, Ephemeris Bihačensis, Zadar 1894, str. 18, br. 19—23. 

“I Petricioli, Ranosrednjovjekovni natpisi iz Zadra, Diadora, 2, 1962, 
str. 256—7, T. IV. 

5 Guida del Museo di S. Donato in Zara, Vienna 1913, str. 47; V.Brunelli 
Storia della citta di Zara, Venezia 1913, str. 350—1. Brunelli smatra da je taj 
ciborij stajao nad glavnim oltarom sadašnje, romaničke crkve. Navodi da su 
1858. god. pronađene sve četiri strane ciborija i svi dijelovi krova. V. također: 
L. Benevenia, Scampoli di storia patria, Zadar, 1890, str. 204. . 

8 V. Novak — B. Telebaković_Pecarski, Većenegin evanđeli- 
star, Starine, 51, 1962, str. 5—60; M. Grgić, Dva nepoznata svetomarijska ru- 
kopisa u Budimpešti, Radovi Instituta JAZU u Zadru, 13—14, 1967, str. 125—229. 

Sl. 1. Tlocrt crkve Sv. Krševana iz 1845. god. s označenim nadgrobnim pločama. 

Romanička crkva ide, pored zadarske i trogirske katedrale, u red 
naših najreprezentativnijih crkava toga stila. U zadarskim relacijama 
spada u veće. Među postojećim od nje su veće katedrala i Crkva 
Sv. Šimuna. Crkva Sv. Krševana je trobrodna, troapsidalna bazilika. 
Nije presvođena, od vremena gradnje bila je pokrivena otvorenim 
krovištem. Duga je bez apsida 30 m, a široka 18 m. Četiri raščlanjena 
pilastra i osam stupova u dva reda, povezani polukružnim lukovima i 
postavljeni u određenom ritmu da pilastri budu u sredini građevine, 
dijele prostor u tri broda. Debla stupova od mramora i porfira jesu 
spolia iz rimskih građevina kao i neki kapiteli, korintskog oblika. Veći- 
na kapitela su njihove romaničke imitacije. Pilastri su povezani s 
bočnim zidovima pomoću lukova. Nad arkaturom nalaze se uski raste- 
retni otvori, polukružno zasvedeni. Nad njima se na jugozapadnom 
zidu otvaraju romanički prozori. (Na sjeveroistočnom otvoreni su nak- 
nadno u doba baroka.) Arkatura i manja površina zida nad njom do 
rasteretnih otvora sagrađena je od fino klesanih vapnenačkih blokova, 
dok su sve ostale površine zidova bile žbukane, dobrim dijelom po- 
krivene freskama. Nad arkaturom u glavnom brodu teče vijenac s 
karakterističnim romaničkim ukrasom poput »zubova pile«. Pod juž- 
nom apsidom nalazio se manji presvođen prostor, poput male kripte. 


Dok je unutrašnjost crkve jednostavno arhitektonski raščlanjena, 
vanjština je znatno bogatija. Pročelje je skladno komponirano, pre- 
težno glatkim plohama fino klesanih kamenih blokova, a akcent je po- 
stavljen na gornji dio središnje plohe koja odgovara glavnom brodu 
crkve. Tu se nalazi red od osam polukružnih niša, između kojih se 
otvara prozor s polukružnim lukom (možda izvorno bifora?). Između 
svake niše i prozora postavljena su po dva vitka stupića s malim ka- 
pitelima ukrašenim jednostavnim lisnim motivom. Zabat je bio ukra- 
šen također vitkim stupićima i arkadicama koje prate kosinu zabata. 


Sada nedostaju stupići pa izgleda kao da su arkadice izvorno bile . 


viseće. U osi zabata otvaraju se dva uska romanička prozora. Kosi 
zidovi što odgovaraju bočnim brodovima ukrašeni su visećim roma- 
ničkim arkadicama koje se naslanjaju na slabo istaknute konzole. 
Glavni portal je jednostavan s polukružnom lunetom obrubljenom 
stepeničasto ugrađenim lukovima nad kojima se diže strmi zabat. 
Zabat i najgornji luk izvorno su se naslanjali na visoke vitke stupo- 
ve koji sada nedostaju. Na pročelju nalaze se još mala romanička 
vrata koja vode u desni bočni brod. Na desnom uglu pročelja ispod 
strehe ugrađen je lik bika, simbol evanđelista Luke, a na rubovima 
zabata pročelja likovi lavova. Na vrhu zabata nalazi se akroterij. 
Ploha jugozapadnog bočnog zida ukrašena je nizom od dvanaest slije- 
pih lukova na tordiranim polustupovima koji se naslanjaju na niski 
sokl. Unutar prvog luka do pročelja uzidan je kameni blok s ukle- 
sanim antičkim natpisom. Radi se o nadgrobnom cipusu ili steli Kvinta 

Sl. 2. Pročelje crkve Sv. Krševana ( Ć. Iveković) 

Delija Fuska." Ukras vanjskih ploha apsida različit je. Dvije spored- 
ne, manje, imaju pod strehom male viseće arkadice. Na onoj s jugo- 
zapadne strane one su isklesane u kamenim blokovima uzidanim pod 
strehom, a na drugoj one su konstruirane od dijelova kao i svi ostali 
romanički lukovi i po tome se jače ističu. Središnja apsida, znatno 
veća od sporednih, ima do dvije trećine visine ukras sa slijepim ar- 
kadama. Unutar srednjeg luka otvarao se prozor od kojega je preostao 
vrh polukružnog luka. Uništen je otvaranjem velikog prozora u doba 
baroka. Gornja trećina apside ukrašena je galerijom. Taj motiv ra- 
širen u romanici, osobito pak u Lombardiji, ne susreće se kod nas, 
tako da ta svetokrševanska apsida ima za nas vrijednost unikata. Ga- 
lerija je sastavljena od polukružnih lukova koje nose istaknute kon- 
zole, a podupiru ih vitki stupići s kubičnim kapitalima, znatno udalje- 
ni od zida. Ti kubični kapiteli, uprkos malim dimenzijama slični su 
onima na zvoniku i kapitularnoj dvorani Samostana Sv. Marije. Kosi 
zidovi bočnih brodova nad apsidama ukrašeni su visećim arkadicama 
kao i na pročelju. Zidovi glavnog broda koji se dižu nad sporednim 
brodovima ukrašeni su pod strehom također visećim arkadicama, ali 
su one dvostrukih lukova i nešto većih dimenzija. Treba još napo- 
menuti da su pojedini dijelovi pročelja (lukovi nad nišama i lukovi na 
zabatu) sazidani od raznobojnih kamenih blokova, čime se htjelo po- 
stići polikromiju. Upotrijebljen je sivi i bijeli mramor te ružičasta 
rapska breča. Na vrhu zabata ugrađen je križ od rapske breče koji 
se ističe među kamenjem druge boje. Na vrhu zabata začelja, nad 
glavnom apsidom ugrađen je kameni križ na kome se zamjećuju po- 
lukuglasta udubljenja. U njima su se očito nalazile majolične zdjelice. 
Takav način ukrašavanja je poznat na talijanskim romaničkim crkva- 
ma, primjerice u Pompozi. 
O vremenu gradnje crkve važan podatak pružio je Bianchi 1877. 
god." Objavio je tekst natpisa koji se nekad nalazio naslikan u teh- 
nici freske na luku poviše glavne apside. Kad je u 18. st: bio pre- 
pisan, bio je dosta oštećen. Na natpisu je bio naveden datum posvete 
crkve: 4. svibnja 1175, a kako su se čitala slova«... OO... METRO- 
POLIT...« Bianchi je ispravno zaključio da je bilo tu. spomenuto 
ime zadarskog nadbiskupa koji je crkvu posvetio. U to doba bio je 
nadbiskup Lampridije, poznata ličnost, koji će dvije godine kasnije 
dočekati papu Aleksandra III. Taj podatak o vremenu posvete može 
se prihvatiti kao točan. Posveta znači završetak gradnje. Kako smo 


S1. 3. Bočni zid crkve Sv. Krševana (Ć. Iveković) 

VI VIR AVGVS. V. P. 
SIBI ET SVIS 
IN F.P. XX IN AG. P. XX : : 
Neobično je da se ime Fuskus na tom natpisu poklapa s imenom utemeljitelja 
crkve početkom 10. st. Nije li upravo ovaj antički natpis potakao sastavljače 
isprave iz 986. god. da uz ime priora Andrije navedu i ime Fusko? 
8C.F.Bianchi, Zara Cristiana, I, Zadar 1877, str. 302. 

upotrebu romaničkih kubičnih kapitela registrirali u Zadru već 1105. 
god. (na zvoniku Sv. Marije) možemo zamisliti da se gradnja crkve 
nAviiala duže vremena kroz 12. st. Tu godinu 1175. su prihvatili mnogi 
autori kao vjerodostojnu i uglavnom se svi slažu da je glavni dio 
sačuvane romaničke crkve iz tog vremena. No kako je zajamčeno 
postojanje starije crkve, koju su navodno dali sagraditi početkom 
10. st. Andrija i Fusko i kako je zadarski kroničar Paulus de Paulo 
zabiliežio neku posvetu crkve 1407. god., većina autora je pokušala 
u dijelovima postojeće crkve pronaći prvotnu crkvu i »prepoznati« 
intervencije uoči posvete 1407. god. Daleko bi nas odvelo iznošenje 
domišljanja raznih autora koja uglavnom nemaju osnova.? Na Crkvu 
Sv. Krševana treba gledati kao na crkvu koja u cijelosti pripada ro- 
maničkom stilu već razvijenog stupnja ali ne pokazuje elemente kasne 
romaničke arhitekture. Dakle moramo je datirati u 12. st., čak i kad 
ne bismo raspolagali podatkom o datumu posvete. Razlike u obradi 
pojedinih dijelova građevine treba pripisati dusom vremenu zidanja. 

Kad su u poslijeratnom periodu na zadarskoj katedrali ustanov- 
tiene dvije građevne faze iz doba romanike, a prošle godine bilo tokom 
građevinskih radova moguće detaljnije proučiti prvu fazu (12. st.), 
može se bolje sagledati povezanost Crkve Sv. Krševana s katedralom 
i ovisnost o njoj. Crkva Sv. Krševana izgleda kao »umanjena katedra- 
la.« Takav slučaj nije neobičan u to vrijeme. Kao usporedbu možemo 
navesti crkve u Pizi, posebno crkvu San Paolo a Ripa d'Arno, koje 
su u znatno manjim dimenzijama reproduciraju oblik i dekoraciiu 
katedrale.!" Možemo navesti i romaničke crkve u Luki (Lucca) toliko 
međusobno slične. a da ne idemo toliko daleko dovoljno je ukazati 
na sličnost katedrale i crkve Sv. Ivana u Trogiru. (Najočitije su tamo 
srodnosti u dekcru sporednog portala katedrale i glavnog portala 
Crkve Sv. Ivana.)! Arkade i stupići galerije na apsidi Sv. Krševana 
mogu se usporediti s onima na sjeveroistočnom bočnom zidu katedra- 
le. točnije s onim dijelom koji je bliži apsidi, da se ustanovi 
identičnost u klesarskoj obradi. Sličnost se uočava # na stupićima pro- 


2R. Eitelberger von Edelberg, Die mittelalterlichen Kunst- 
đenkmale Dalmatiens, Wien 1884, str. 155; T. G. Jackson, Dalmatia, the 
Quarnero and Istria, I, Oxford 1887, str. 2881d.; U. Monneret da Villard 
L* Architettura romanica in Dalmazia, Milano 1910, str. 81; L. Jelić, Contri- 
buto alla storia d? arte in Dalmazia. suplemento al Bulletino đ? archeologia e 
storia đalmata, XXXV, Split 1912; M. Vasić, Arhitektura i Skulptura u Dal- 
maciji od poč. IX do poč XV veka, Crkve, Beograd 1922, str. 120—124: Ć. Ive _- 
ković, Crkva i samostan sv. Krševana u Zadru, Zagreb 1931. Tveković je cr- 
kvu istražio i konzervirao 1911—1914. god. pa je u svojoj knjizi upotrebio vrlo 
kvalitetnu grafičku dokumentaciju. No njegova razmišljanja o fazama gradnje 
ne mogu se prihvatiti. Kraći osvrt na različita mišljenja u citiranoj literaturi 
v. u 1. Petricioli, Romanika u Zadru, Zađar, zbornik, Zagreb, MH, 1964. 
str. 549—550. 

1 P. Toesca, Storia del arte italiana, Il Medđioevo, II, Torino 1927. 
str. 555. 

111. Babić, Agnus Dei na crkvi sv. Ivana Krstitelja u Trogiru — Pri- 
jedlog za Radovana, Prilozi povijesti umjetnosti u Dalmaciji, 27, 1988, str. 57—T5. 

S1. 4. Apside crkve Sv. Krševana (Ć. Iveković) 

čelja. Alternacija stupova i pilastra u Katedrali i u Crkvi Sv. Krše- 
vana također ukazuje na sličnosti, a rasteretni otvori nad arkadama 
u Crkvi Sv. Krševana podsjećaju na matronej u Katedrali, tako da 
kod nekih istraživača postoji dilema nije li i Crkva Sv. Krševana 
imala neki skromniji matronej. 

U Crkvi Sv. Krševana sačuvani su i ostaci romaničkih bolje reći 
romano-bizantskih fresaka. Nalaze se u sjevernoj bočnoj apsidi, na 
zidu nad njom i na sjeveroistočnom bočnom zidu i to do same apside. 
Sačuvani ostaci pripadali su dvama slojevima fresaka, oba romaničkih 
karakteristika. U apsidi vidljive su slike donjeg sloja. Podijeljene su 
u tri dijela. U kaloti su bili prikazani na plavoj pozadini u sredini Sv. 
Krševan a po strani Sv. Benedikt (vide se ostaci njegova imena) i 
po svoj prilici Sv. Skolastika. Ti su likovi veoma oštećeni, sačuvali su 
se tek dijelovi. Kalota je bila prekrivena novim slojem fresaka. Od 
tog sloja sačuvalo se još manje. Tek stopala novonaslikanog Sv. Krše- 
vana. U srednjem dijelu, gdje nema novog sloja fresaka, bilo je nasli- 
kano osam svetačkih likova koji su se dijelom sačuvali. Bili su ošte- 
ćeni već kad je u sredini apside otvoren veći romanički prozor. De- 
korativni friz od akantusove vitice s likovima ptica, što je dijelio 
kompoziciju u kaloti od niza svetaca. popravljen je tom prilikom a 
strane prozora su jednostavno ukrašene. Ta intervencija pokazuje 
slikara manje vještoga od slikara obaju slojeva fresaka. Akantusovo 
lišće novonaslikanog zavoja vitice pokazuje naglašeni grafizam. Treći, 
najdonji dio apside ima naslikan zastor. Taj urbičajeni motiv na 
oslikanim apsidama u doba romanike ovdje je izrađen vrlo kvalitetno. 

Svetački likovi koji se u tom dijelu apside nižu, ne daju se točno 
ikonografski odrediti. Prvi je sačuvan u neznatnim fragmentima. 
Sljedeća dva, jednako odjevena s kutijicama i smotanim listom papira 
u ruci, bez sumnje predstavljaju Sv. Kuzmu i Damjana. koji su se 
štovali u Zadru a prikazani su na fresci u zadarskoj katedrali s ozna- 
kom imena. Jedan od njih je najbolje sačuvan lik i očituje sve kva- 
litete slikarstva donjeg sloja. Ostali likovi su vierojatno prikazivali 
apostole, jer su svi odjeveni u antičku odjeću i na stopalima imaju 
sandale. Jedino je još prepoznatljiv Ivan Krstiteli, od kojega su se 
sačuvali ostaci lijeve strane tijela i odmotani svitak s natpisom »Ego 
vox clamantis in deserto.. .«. 


Zid nad apsidom je sačuvao dva sloja fresaka. Na donjem su bila 
prikazana dva sveca a na gornjem kompozicija Navještenja, od koje 
se sačuvao samo dio lika arhanđela na lijevoj strani. Na bočnom zidu 
nalazi se same jedan sloj fresaka, koji odgovara gornjem sloju na 
zidu nad apsidom. Tu su prikazane tri kompozicije odijeljene jedna od 
druge naslikanim vrpcama. Horizontalna vrpca dijeli gornju kompo- 
ziciju dužine 411 em i visine 213 em od donjih dviju. Tu je bilo pri- 
kazano Kristovo rođenje, koje se ikonografski veže uz Navještenje. 
Nažalost vrlo je oštećeno. Od lika Bogorodice, koji je bio velik i 
dominirao kompozicijom, nije se ništa sačuvalo. Tek rub tamnomodrog 
plašta i mali dio slamnjače na kojoj je ležala. U središtu se sačuvao 

(osim glave) mali Krist u jaslama, čvrsto umotan u zelene povoje. 
Nad njim se vidi glava magarca, u odnosu na njegov lik vrlo malih 
dimenzija. Sačuvao se naslikan rub spilje i stijena nad njom ružičaste 
boje. Desno gore nad stijenom, na tamnomodroj pozadini neba vidi 
se lik anđela i dvaju pastira koji su prikazani u različitoj dobi, jedan 
kao starac. Različito su i odjeveni, kao što je i bilo uobičajeno u 
srednjovjekovnoj ikonografiji, pogotovu u bizantskoj. Lijevo gore, 
okrenut ulijevo vidi se drugi anđeo. Da li se on obraćao trima mudra- 
cima, nije sigurno, jer se oko njega nije sačuvalo ništa od fresaka. 
Desno od jasala nalaze se neproporcionalno mali likovi Josipa kako 
sjedi zamišljen i dviju žena koje peru malog Krista. Donje dvije kom- 
pozicije nejednako su široke. Od lijeve vide se ostaci četiriju svetačkih 
likova, uspravnih, frontalno postavljenih, što upozorava da nije bio 
prikazan nikakav događaj. Desna, gdje je u reduciranom obliku pri- 
kazan Krist kao sudac, podijeljena je horizontalnom vrpcom. U gor- 
njem dijelu prikazana je kompozicija Deisis, ali samc glavama Krista 
(natpis »Lux Mundi«), Marije i Ivana Krstitelja (natpis »Vox claman- 
tis«), a u donjem prikazan je arhanđeo Mihovil u odjeći bizantskog 
cara kako u lijevoj ruci drži bijeli disk na kome su naslikana dva 
dječaka (sačuvan dio natpisa: »... et nunc animarum«). Za nedavnih 
konzervatorskih radova na crkvi otkriveni su ostaci fresaka u dva 
sloja na zabatu nad apsidom, koje se nisu dosad vidjele zbog drvenog 
stropa, što ga je postavio Ć. Iveković. Tu su se sačuvali ulomci kom- 
pozicije Kristova preobraženja naslikane na oba sloja.!? 

Ana Deanović, koja je prva temeljitije obradila ove freske, datira 
donji sloj u kraj 12. st. ili u početak 13, a gornji sloj u polovinu 13. 
Za donji iznosi mišljenje da je bliz zidnom slikarstvu srednje Italije, 
a za gornji da je srodan južnotalijanskim freskama.!3 V, Đurić upo- 
zorava na natpis o posveti crkve iz 1175, o čemu je bilo riječi, a bio 
je naslikan u fresko-tehnici, i smatra da je donji sloj bez sumnje iz 
tog vremena. Iznosi mišljenje da taj sloj ima jasne osobine benedik- 
tinskog montekasinskog slikarstva. Gornji sloj, koji on datira u poče- 
tak 13. st., pokazuje jake utjecaje bizantskog slikarstva komnenskog 
perioda (izraženi potezi kista i žive boje). Đurić vidi sličnost likova 
Josipa i pastira s likovima iz Neredice u Rusiji i ističe da su takve 
pojave moguće na periferiji bizantskog slikarstva. Taj sloj svetokrše- 
Vanskih fresaka trebalo bi po tome više vezati uz mletačko slikarstvo 
tog vremena.“ 

; Čudno je da je crkva u tako kratkom vremenskom razmaku do- 
bila novi sloj fresaka. Manje će biti čudno ako imamo na umu da su 
1202. Zadar opustošili križari, kad su ga osvojili za Mlečane. Papa 


———— 
oD 12 Tu fresku je vidio Ć. Iveković i spominje je u građevinskom dnevniku 
eanović, Romaničke freske u sv. Krševanu, Zadar, Peristil, 2, 1957, str. 
115, bilj. 10). 
BSA Deanović, 0. c., str. 113—123, T. XIII— XX. 
187 M4 Đurić, Vizantijske freske u Jugoslaviji, Beograd 1975, str, 21 i 22, 
i : 

Inocent III, optužujući mletačkog dužda Henrika Dandola, kaže u 
svom pismu između ostaloga: ». ... uništili ste crkve, srušili oltare. . .« 
Bez sumnje je tada i ova crkva bila oštećena, pa tako u njoj i freske. 

U glavnoj apsidi nalazio se mozaik koji je, kako navodi Bianchi, 
bio uništen 1791. god. prilikom uređenja crkve, uz opće negodovanje. 
»Trebalo ga je popraviti«, nastavlja Bianchi, »ako je bio u lošem 
stanju, ili, ako se to nije moglo, ostaviti ga na miru«. No taj je mozaik 
1771. god, kako dalje iznosi Bianchi, netko nacrtao i on ga opisuje 
kao da pred očima ima taj crtež: »Mozaik je prikazivao u sredini 
Spasitelja s Djevicom na desno i sa sv. Ivanom evanđelistom na lije- 
vo. Ispod njih jedan pojas koji je tekao po cijelom polukrugu (apside) 
sadržavao je natpis koji se nije dao pročitati, a ispod njega vidjeli 
su se apostoli prikazani u dvanaest okvira s naznačenim imenima od 
kojih je po koje bilo još čitljivo. Vrijeme izrade bilo je precizno ozna- 
čeno natpisom, a pod likovima apostola Simona i Jude čitale su se 
ove riječi: "Hoc opus fieri iussit Stana filia comitis Petrana Jaderae 
et (Dalmatiae proconsulis)'.« Bianchi smatra da se ime Petrana odnosi 
na zadarskog kneza (conte) spomenutog 1134. god. a kako je oko luka 
apside tekao natpis iz 1175. god. napisan u freski, Bianchi smatra da 
je mozaik iz tog vremena.!* Brunelli međutim navodi da je u opisu 
mozaika u tzv. »Rukopisu Filippi« zabilježena godina 1219.!$ 

Opis glavne kompozicije »Spasitelj između Marije i Ivana evanđe- 
liste« odgovarao bi kompoziciji Raspeća, no Bianchi ne kaže da je 
Krist razapet na Knižu. Vjerojatno je pored njega bio prikazan Ivan 
evanđelist u varijanti kompozicije Deisis, koja se češće javlja u 
apsidama. Da li je mozaik suvremen prvoj ili drugoj fazi fresaka? 
Kako smo rekli, tako »brza promjena« fresaka mogla je biti uvjeto- 
vana oštećenjima u doba križarskog osvajanja. Što se je dogodilo 
s mozaikom tom prilikom, ne znamo. Izgleda ipak vjerojatnije da je 
mozaik iz prve faze, kako pored Bianchija misli # Đurić. Petrana se 
spominje 1134. god. (po Brunelliju još i 1146), pa bi doba života 
njegove kćeri više odgovaralo godini 1175. nego 1219. No to su tek 
nagađanja. Zaista je neprocjenjiva šteta što je taj mozaik propao. U 
Dalmaciji nije se sačuvao nijedan zidni mozaik, dok mozaika iz 12. 
i početka 13. st. ima dosta na sjevernom Jadranu, u Veneciji, Torcellu 
i Trstu. Taj je mozaik bez sumnje spadao u taj okvir i bio djelo mo- 
zaicista koji su tamo djelovali. 

Iz ruševina samostana iizvučeni su ulomci pilastara i četiri kapitela 
razvijenih romaničkih oblika koji se mogu datirati u kasno 18. st. 
Bez sumnje su pripadali klaustru, koji poznajemo po opisu iz 1605. 
god. Kapiteli su mramorni. Jedan posebno zaslužuje pažnju jer su 


15 Bianchi, 1. c. Nije poznato odakle je Bianchi crpio te podatke. Kako 
Brunelli u vezi s mozaikom (v. sljedeću bilješku) spominje tzv. Rukopis Filippi 
(poznatiji kao »Anonimo«) nije isključeno da se njim koristio i Bianchi. (O 
tom rukopisu v. H. Morović, Jedan nestali izvor za kulturnu povijest grada 
Zadra, Zadarska revija, 1, 1952, br. 4.) 

18 Brunelli, o. c., str. 358, bilj. 93. 

na njemu isklesani simboli evanđelista. Dok su tri simbola relativno 
»realistički« prikazani, lav Sv. Marka različito je obrađen. Stiliziran 
je kako se potkraj 18. st. počeo prikazivati grb Mletačke Republike.!? 

Baveći se umjetnošću Samostana Sv. Krševana u 12. i 13. st. ne 
smijemo previdjeti vrijedan primjerak zlatarskog rada što se do 
drugog svjetskog rata čuvao u zadarskom muzeju Sv. Donata. Radi 
se o opatskom štapu pronađenom u jednom grobu Crkve Sv. Krše- 
vana. To je lako prepoznatljiv proizvod zlatarskih radionica Limogesa, 
kakvih ima mnogo sačuvanih u evropskim muzejima i zbirkama. Ovaj 
ima u zavijutku lik Sv. Mihovila koji ubija demona. Ne znamo kakva 
mu je bila sudbina za vrijeme rata. Da li je stradao u bombardiranju 
ili je zajedno s ostalim vrednijim muzejskim eksponatima dospio u 
Italiju.1s 

Iz kasnijih stoljeća srednjega vijeka raspolažemo s nekoliko ar- 
hivskih podataka. Najprije spominjem priznanicu od 4. siječnja 1389. 
kojom je klesar Maroje, sin Nikole iz Dubrovnika, potvrdio da je od 
svog poslodavca, kipara Pavla iz Sulmone primio plaću za svoj rad 
u Samostanu Sv. Krševana. Polazeći od tog podatka pokušao sam 
Pavlu iz Sulmone atribuirati reljef Bogorodice s malim Kristom (ili 
Sv. Ane s malom Marijom, kako misli Bianchi), koji je u Crkvi Sv. 
Krševana pronađen 1692. god.!" Modelacija likova, draperije, osobito 
fizionomija srodna je reljefima što ih je Pavao isklesao na pročelju 
crkve u starom Pagu, 

Sljedeći podatak odnosi se na slikarstvo. Slikar Menegelo, Mle- 
čanin koji je u Zadru djelovao od 1385. do svoje smrti oko 1430. god., 
sklopio je 3. veljače 1400. ugovor s trgovcem suknom (draparius) Niko- 
lom Mihovilovim da će naslikati poliptih za glavni oltar Crkve Sv. 
Krševana po uzoru na onaj u katedrali. Taj je poliptih zaista i nasli- 
kao, jer se on navodi kao predložak kad se Mengelo 30. studenog 1418. 
ugovorom obvezao Bratovštini Sv. Jakova naslikati poliptih.?! 

Držeći se vremenskog slijeda nailazimo na ugovor od 5. stude- 
noga 1412. kojim se klesar (lapicida) Juraj iz Zadra, vjerojatno Juraj 
Markov, obvezao Donatu, sinu mesara Milka, izraditi od kamena ka- 
Pelu nad nekim oltarom u Crkvi Sv. Krševana i to u vrlo kratkom 
roku: do Božića iste godine, a po nacrtu od kojega polovinu drži naru- 
čilac a polovinu izvođač. Naručilac će Jurju dati vapno, pijesak, opeke 
1 željezo. Ugovorena cijena je 30 zlatnih dukata, od kojih je Donat is- 


m, 

Boza O klaustru v. članak I. Bavčevića ovdje. O lavu Sv, Marka v. A. 
e leoni di Zara, Ateneo Veneto, CLXXV, 1988, str. 28, br. 24. 

skr 199. s ch, lc. br. 24; Guida, 0. c., str. 58, br. 134; Cecchelli, 0. c,, 

Klai m I Seni Šrerne zrni = Pira jek, paerh Za <<: Da eia 

272. T. VI. * T u srednjem vijeku 9, Zadar 1976, str. 
2 Bianchi, 0. c., str. 304. 

sik pd 4 E tricioli, Tragom srednjovjekovnih umjetnika, Zagreb 1983, 


*l Klaić — Petricioli, 0. c., str. 527—28. 

platio Jurju u času sklapanja ugovora 18.2 U Crkvi Sv. Krševana 
pronađena je nadgrobna ploča Donatova oca mesara Milka ukrašena 
grbom s ljiljanovim cvjetovima. Isti takav grb isklesan u gotičkom 
okviru pronađen je u crkvi. Vjerojatno je to dio spomenute kapele.? 

Tokom iste godine protomajstor Toma Ostojin, poznat po više 
svojih radova u Zadru, prekrio je Crkvu Sv. Krševana nanovo crije- 
pom. 17. svibnja 1439. datiran je ugovor što ga je opat Petar Kršava 


Sl. 5. Kapitel s grbom opata Veniera 


22 Historijski arhiv u Zadru (dalje HAZd), Spisi zadarskog bilježnika Te“ 
odora de Prandimno, B. I, fol. 309. 

23 U srednjem vijeku u našim primorskim gradovima neki pripadnici slo- 
ja građana (cives) imali su svoje grbove. 

% C, Fisković, Zadarski sredovječni majstori, Split 1959, str. 150, bilj. 
291; HAZd, ZB Articutius de Rivignano, B. III, F XII/1, fol. 30. 

sklopio s klesarima Markom pok. Petra iz Troje u Apuliji i Ivanom 
Lanzilagi. Oni su se obvezali opatu isklesati stupove za »balatorij«. 
Sigurno se radi o stupićima za gornji dio, kat klaustra. Kako se utvr- 
dilo, donji dio je bio romaničkog stila. Kamen za taj rad trebalo je 
nabaviti iz kamenoloma Gračina na otoku Molatu. Trebalo je naj- 
prije izraditi, prema modelu u drvetu, neko podnožje za stupove 
(podia), vjerojatno gornji rub za prsobrane, jer se navodi da širina 
»podija« mora odgovarati dužini opeke, od kojih su, pretpostavljamo 
bili sagrađeni prsobrani. Dužina ploča tog podnožja morala je biti naj- 
manje dvije stope. Stupovi su morali biti obli s bazama poput onih 
na postojećem prozoru s rešetkama na refektoriju. Na kapitelima 
je trebalo isklesati dva opatova grba. Ne navodi se broj stupova, ali 


St. 6. Kapitel s nepoznatim grbom 

se posebno spominju četiri pilastra kojima su bridovi trebali biti obli 
s isklesanim malim bazama i kapitelima. Posao je trebao nadzirati 
zadarski plemić Šimun Begna a cijena je bila utanačena prema vrsti 
rada. Za ploče podnožja majstori su morali dobiti ll solda za svaku 
dužinsku stopu, za svaki stup najmanje 55 solda, dok će Begna odre- 
diti točnu cijenu, a pilastri su vrednovani dukat po komadu. Majstori 
su morali na svoj trošak dovesti obrađeni kamen iz Molata u dvorište 
samostana. Da Ji je do realizacije tog pothvata došlo, ne možemo 
biti uvjereni, jer su stupići pronađeni u samostanu ukrašeni grbovima 
opata Deodata Veniera koji je bio na tom položaju dvadeset godina 
kasnije. Možda je izveden samo jedan dio posla. Oko opata Petra 
Kršave veže se problem jednog kapitela, pronađenog u ruševinama 
samostana, te sarkofaga i nekog fragmenta, pronađenih u crkvi, koji 
su ukrašeni istim grbom. Sva tri predmeta imaju gotičke osobine, 
ukrašeni su tipičnim elementima toga stila, pa bi se mogli datirati u 
doba opata Kršave, po čemu bi taj grb s motivom dviju prelomljenih 
vrpci bio njegov grb. I to su nagađanja. 

Dragocjene podatke pruža nam popis samostanskog inventara od 
27. ožujka 1449. Tu se navodi niz predmeta u upotrebi u crkvi, koji 
su bili nesumnjive umjetničke vrijednosti.“ Ukazat ću najprije na 
»veliki i lijep drveni križ s izrezbarenim likovima i podnožjem«. 
Vjerojatno je to bilo romaničko raspelo. U doba gotike napušta se 
izrada reljefnih likova na križu. Tada se redovno izrađuje raspeti 
Kristov lik u punoj plastici. Zatim treba istaći tri drvena kipa, bez 
sumnje gotičkog stila, Sv. Jeronima, Sv. Benedikta i Sv. Skolastike, 
i dva drvena pozlaćena kipa anđela što drže svijećnjake. Od zlatar- 
skih radova u srebru navode se veliki križ, četiri kaleža, od kojih je- 
dan veliki, i navicela za tamjan. Mjedeni pozlaćeni predmeti su križ, 
dva svijećnjaka, kadionik sa srebrnim lančićima i dva pacifikala (»iko- 
nice što se daju na cjelivanje«). Navode se još i dva velika drvena 
pozlaćena svijećnjaka što se upotrebljavaju u procesijama. 

Tekstilnih predmeta ima mnogo, većinom starih. najprije veliki 
tepih što se stavlja pred glavni oltar u svečanim prilikama. Zatim 
se spominje pokrov (palium) za oltar od crvene svile s tri zlatna lika 
i s frizom. Bez sumnje su likovi i friz bili izvezeni zlatnim nitima. 
Drugi pokrov je bio od crnog velura (samta) izvezen biserjem, treći 
je bio od ljubičastog sukna sa crvenim prugama izvezen zlatom, četvr- 
ti prugast od crvene i modre svile, optočen biserjem. Još se spominju 
43 stara pokrova. Pluvijala ima tri, od kojih je jedan posebno za- 
nimljiv. Bio je od crveno-zlatnog brokata (de seta rubea brocatum de 
auro) s nizovima bisera, s resama od zelene svile i s kopčom od emajla 
na kojoj je bio izrađen neki grb. Od crkvenog ruha još se nabraja 
sedam kazula (planete), tri dalmatike i tri »tonicelle«. One su razno- 


25 HAZd, Spisi zadarskog bilježnika Teodora de Prandino, B. V, F. VII 
sv. 7, fol. 257v. 

2 3, Kolanović, Liturgijski kodeksi svetokrševanskoga opata Deodata 
Veniera, Radovi Zavoda JAZU u Zadru, 29—30, 1983, str. 79. 

bojne od sukna i svile, izvezene zlatom, pretežno stare, a neke i 
poderane. Spominje se i jedna mitra. Nažalost od svih tih predmeta 
nije se ništa sačuvalo. Zanimljivo je da u crkvi nije bilo nijednog 
relikvijara. Relikvije Sv. Krševana čuvale su se tada, a čuvaju se 
do danas, u katedrali. U inventaru riznice katedrale iz 1427. god. 
navode se relikvijari Sv. Krševana koji još uvijek postoje.?7 

Osobito je značajno doba kad je na čelu samostana bio opat 
Deodat Veiner, od 1459. do 1488. god. Uz njegovo ime vezuje se izrada 
četiriju obrednih rukopisnih knjiga, bogato ukrašenih minijaturama: 
misala, epistolara, evanđelistara i rituala. Prva (misal) je svakako 
najznačajnija. Naročito se ističu dvije stranice skoro sasvim pokrivene 
slikanim kompozicijama. Na naslovnoj stranici, gdje je ispisana na- 
redba opatova da se knjiga izradi, naslikan je na vrhu lik Sv. Krše- 
vana na konju u pejsažu, a na dnu njegov grb (crvene i bijele hori- 
zontalne vrpce) s opatskom mitrom i s dva renesansna putta sa strane. 
Na lijevom rubu su naslikana tri medaljona, dva s kamejima (muški 
portreti u profilu) i jedan s likovima majmuna i psa (?). Lijevo i 
desno od grba vidimo dva manja kameja i u zavojima akantusova 
lišća dva zeca, Sitni cvijetni i lisni ukrasi renesansnog ukusa pokri- 
vaju rubove (tzv. fleuronće-stil). Druga stranica, bogato ukrašena. 
nalazi se na poleđini lista (fol. 2 r). U inicijalu prikazan je kralj David 
duge sijede brade kako kleči, nad njim glava Boga-oca, na donjem 
rubu Veinerov grb s dva putta, a na rubu u bogatim okvirima odozgo 
nadolje: češljugar, srndać, faraonska kokoš i lav. I druge stranice su 
ukrašene, u brojnim inicijalima su svetačka poprsja, a na rubovima 
teksta su sitni »fleuronnće« motivi. Misal je u 19. st. bio u posjedu 
šibenskog biskupa I. Berčića koji ga je poklonio biblioteci Zmajevi- 
ćeva sjemeništa u Zadru. Tu se čuvao do 1921. god. kad je nestao.# 

Epistolar je ukrašen sličnim minijaturama. Posebno se ističe na- 
slovna stranica, gdje je po sredini donjeg ruba naslikan Venierov 
grb s mitrom i puttima sa strana. U inicijalu je prikazan Sv. Pavao 
u polufiguri s mačem i knjigom u rukama. Evanđelistar ima drukčije 
minijature, očito ih je slikao drugi minijaturist. Na naslovnoj strani 
na donjem rubu nalazi se po sredini medaljon s likom Sv. Krševana 
na konju, a sa strana u zavojima akantusova lišća, desno Venierov 
se u obliku »konjske glave« a lijevo u istom obliku opatski grb s 

kom lava, vjeroj atno Venierova nasljednika opata-komendatora Ber- 
harda Rubeusa koji se pobrinuo da se evanđelistar dovrši nakon nje- 
M smrti. Epistolar i Evanđelistar nalaze se sada u Nacionalnoj bi- 
pleci u Beču, a kupljeni su od Zadranina Giambattiste de Ponte 
- listopada 1830. za 20 forinti svaki (zaista za malu cijenu!). 
—— 

271. Petricioli j iji i f i | i 
“A od ji Ku X Dalmaciji 20, 1906-1901 s 136-199 aš koki 
: runelli je i žučlji i »h! e « ti 
1) zbog nestanka misala (Corriere du Preta 8.1 (ZLI TRST ko 
(0. c., str. 62, bilj. 23) kaže: »Prema izjavama sada već pokojnih don Fra. 


Croat 
Vić 


ni nI B n 
so Grandova i dr. Ante Strgačića, čini se oba rukopisa su (riječ je i o Kartularu 


V. Krševana, op. p.) odnesena iz Zadra i postoji nada da nisu uništeni«. 

Četvrta knjiga, Ritual (obrednik) nalazi se još uvijek u Zadru. 
Pripada kaptolskoj biblioteci, a izložen je u Stalnoj izložbi crkvene 
umjetnosti. Nažalost nije cjelovito sačuvan. Nedostaju mu naslovni 
list i još tri u tekstu. Očito je da su bili ukrašeni minijaturama i da 
su zbog toga izrezani i ukradeni. U preostalom tekstu postoje samo 
inicijali ukrašeni biljnim motivima, nijedan nema neki ljudski lik. 
Ove četiri knjige nisu izrađene u Zadru, nego u Veneciji. J. Kolanović, 
koji ih je detaljno proučio, ustanovio je i vrijeme kad su nastali. Misal 
je pisan i iluminiran od 1480. do 1488. god, Epistolar od 1479. do 
1488, isto tako i Ritual, a Evanđelistar od 1479. do 1491. (završen na- 
kon Venierove smrti). Po tehnici pisanja, a naročito po minijaturama, 
sve četiri knjige se odlikuju najvišom kvalitetom. Minijature poka- 
zuju osobine mletačkog slikarstva druge polovine 15. st., slikali su ih 
vrhunski mletački minijaturisti, koji su bili pod utjecajem Mantegne 
i braće Bellini. 

Deodat Venier je imao i znatne planove za uređenje samostana. 
Izgleda da je tek on realizirao zamisao Petra Kršave, o čemu je bilo 
već riječi. Bunarski vijenac s gotičkim ukrasima, što se do danas sa- 
čuvao u središtu nekadašnjeg klaustra, ima njegov grb. U ruševinama 
samostana pronađeno je nekoliko tanjih stupića s kapitelima istog 
oblika i klesarske fakture bunarskog vijenca također s njegovim grbo- 
vima. Sačuvao se i jedan njegov grb većih dimenzija i gotičkih osobi- 
na isklesan na tankoj ploči. Ti su predmeti očito nastali u početku 
njegove opatske službe. Dana 28. rujna 1482. angažirao je preko svog 
opunomoćenika novarskog klerika i ninskog kanonika Filipa de Rosato 
klesara Tomu iz Faenze da mu izradi šest prozora pred njegovom 
sobom (ante et extra eius cameram). To je trebalo izraditi po nacrtu 
što će ga čuvati notar Ivan de Salodio, sastavljač ugovora. Utanačena 
cijena je bila 150 dukata, a Tomi je za stan opat stavio na raspolaga- 
nje kuću u blizini samostana i osigurao ishranu dok bude radio na tom 
poslu.#* Toma je započeo raditi i bio je dvaput isplaćivan, ali nije mo- 
gao završiti zadatak, pa se udružio sa svojim »pobratimom« (frater 
iuratus) Bonom iz Milana, također klesarom.*! Ustupio mu je polovinu 
prava obaveza i zarade. Koliko su posla učinili ta dvojica ne znamo, 
po svoj prilici vrlo malo, jer je Venier sklopio ugovor s kiparom 
Nikolom Ivanovim Firentincem. Tu se govori također o prozorima, 


2 Kolanović, 0. c. 

% HAZd, Spisi zadarskog bilježnika Iohannesa de Salodio, B. II, F. 11/9, 
fol. 49—50; Spisi Samostana Sv. Krševana, Kaps. IX, br. 45, 46. 

31 Ibidem. C. Fisković (0. c., str. 37—38) smatrao je da su ta dva maj- 
stora rođena braća. Ja sam čitajući vrlo nejasnu kraticu u konceptu ugovora 
među spisima Iohannesa de Salodio smatrao da je Bono Tomi bio samo jamac 
— fide iurator (Petricioli, Tragom... (0. c.) str. 169, bilj. 28). Među spisima 
Samostana Sv. Krševana, koje ranije nisam poznavao, čita se jasno frater iura“ 
tus. Taj pojam odgovara prema Du Cangeu (Glossarium medide et infimae lati- 
nitatis, T. II, Niort 1884, str. 595) pojmu frater coniuratus odnosno adiuratus; 
a označava čovjeka koji se s drugim povezao zakletvom (sacramentum), što bl 
otprilike odgovaralo našem pojmu »pobratim«. 

šest na broju, samo se dodaje da će imati neke likove (cum figuris). 
Spominje se i nacrt što će ga Nikola zadržati kod sebe. Venier u tog 
poznatog kipara ima potpuno povjerenje, tako da nacrt ne mora čuva- 
ti notar.?? Da li se i ta narudžba realizirala, ne znamo. Da su izrađeni 
ti prozori s isklesanim likovima i to Firentinčevim dlijetom, sigurno 
bi se čuvali prigodom kasnijih pregradnji samostanskih zgrada, a da 
su bili i uništeni, valjda bi se našao neki ulomak. 

Opat Venier je odlučio sagraditi i zvonik uz crkvu. Za to je anga- 
žirao 30. svibnja 1485. trojicu kamenara: Petra Manzina, Ivana Cigli- 
ća i Danijela pok. Ivana da isklešu kamene blokove za podnožje zvo- 
nika do visine od 14 stopa (nešto manje od 5 m). Blokovi (quadroni) 
su trebali biti od dobrog kamena, dužine 6 ili 5 stopa, najmanje 4. 
Kamen će biti s otoka, ne precizira se kojeg, odakle će ga majstori na 
svoj trošak dovesti do mjesta gradnje. Ugovorena cijena je bila 600 
libara. Ugovor je detaljno razrađen. Ukoliko bi netko od trojice maj- 
stora odustao od rada, ostali su morali preuzeti posao. Opat je bio 
spreman da prihvati i produženje rada preko utanačenog vremena, ali 
ukoliko rad ne bude zadovoljavao, mogao je raskinuti ugovor i uzeti 
druge majstore." Zvonik je u Venierovo doba bio sagrađen do visine 
kata klaustra, odakle se moglo u njega ulaziti. Na toj visini pronađena 
su 1963. god., prilikom rada na adaptaciji zgrade prislonjene u 19. 
st. na zvonik, ulazna vrata s renesansnim okvirom i s grbom opata 
Veniera po sredini nadvratnika. Ta vrata sigurno nisu izradila spo- 
menuta trojica kamenara. Oni su se obvezali klesati samo kamene 
blokove. Okvir vrata pokazuje da je nepoznati klesar poznavao dobro 
repertorij renesansnog ukrasa. Dovratnici i nadvratnik nose biljnu 
Viticu. Unutar zavoja isklesani su peterolatični i šesterolatični cvje- 
tovi oblih latica, poput ružinih. Vrata nadvisuje vijenac bogato ukra- 
šen raznim uobičajenim renesansnim motivima. Vernierov grb u obli- 
ku »konjske glave« isklesan je u visokom reljefu. Ističe se mitra, 
Zvonik se nastavio graditi u 16. st., o čemu svjedoči ugrađena ploča 
s natpisom samostanskog priora Bernarda iz godine 1546. Zvonik nije 
nikad završen. Na kraju pasusa o Deodatu Venieru da spomenemo 
njegovu nadgrobnu ploču što ju je u crkvi postavio njegov nasljednik 
komendator Bernard Rubeus iz Parme, biskup Beluna 1489. god. Iako 
Je dobrano izlizana, uočava se njezin reljef. Isklesan je renesansni 
luk na pilastrima s kapitelima, unutar kojega je Venierov grb a ispod 
Njega uklesan prigodni natpis lijepom klasičnom kapitalom. 
Osim ove ploče i ranije spomenute ploče Milka mesara u crkvi 
ih se nalazilo više. Najstarija, iz 1385, pripadala je trgovcu Nikoli 


.#K. Prijatelj, Boravak Nikole Firentinca u Za Prilozi ij 
Umjetnosti u Dalmaciji, 13, 1961, str. 231. Pre AR ETS 
AZd, Spisi zadarskog bilježnika J. Vidulića, B. uni : 
menti 1489); Fisković, 0. c., str. 50. o MEN PT IAA 
anes Deođati Venerii Jadren. abbat. inde mortui Bernarđus Rubeu 
Parmen, pont. Belun. ac Divi Chrysog. comendđatarius hac marmorea turnuti 
Gelatura pientiss. ornare curavit MCCCCLXXXIX X cal. sezt. 

Sl. 7. Nadgrobna ploča biskupa I. Rose (Rozića) 


Mihovilovu, onom istom koji je od slikara Menegela poručio poliptih 
za glavni oltar crkve.* Iz početka 15. st. potječe nadgrobna ploča s 
rbom i s natpisom u stihovima (heksametrima) Tome Petrice.** 

Nešto starija je nadgrobna ploča Nikole Vitkora, također s 
grbom." Tri kvalitetno klesane ploče ranorenesansnih osobina imaju 
grbove okružene vijencima. J edna je izrađena 1503, druga 1517. god., 
dok treća nije datirana. Najzanimljivija je svakako nadgrobna ploča 
krčkog biskupa Ivana Rose (Rozića), inače Zadranina, što mu je po- 
stavio sestrić Matej Boričević 1549. god. U reljefu prikazan je lik po- 
kojnika. Biskup po običaju onog vremena ima dugu bradu, odjeven 
je u široku kazulu iz koje izviruje široki okovratnik. Na glavi mu je 
mitra, na rukama rukavice. Glava mu leži na duguljastom oblom 
jastuku. Ruke su mu prekrižene u krilu. Pored nogu su dvije knjige 
a s njegove desne strane isklesan je biskupski štap. Lik je uokviren 
trodijelnim lukom koji nema gotički oblik, iako predstavlja jasnu 
reminiscenciju na gotičke okvire starijih biskupskih nadgrobnih ploča. 
(U Zadru su se sačuvali ulomci jedne takve ploče koju pripisujemo 
Jurju Dalmatincu.% Sa strane luka isklesani su biskupovi grbovi re- 
nesansnog oblika s likom ruže — porodičnog simbola. Pod nogama 
isklesana je široka kartuša s natpisom u kapitali.? Ploča je uokvirena 
ornamentom »groteske« izrađenim olovom ulivenim u udubine. Iako 
je reljef znatno izlizan na jače istaknutim dijelovima (lice, ruke, 
jastuk), može se lako uočiti kvalitet klesarske obrade. Radi se o vrijed- 
nom, ne samo zanatskom radu, koji zaslužuje punu pažnju. Dosad mu 
nije bila objavljena fotografija i nije bio analiziran. 

Na kraju treba nešto reći od ostacima zidnih slika u južnoj bočnoj 
apsidi i na zidu pored nje. Slikarska tehnika je loša, pa ne izgleda 
da se radi o freskama. Po stilskim osobinama slike spadaju u kasnu 
gotiku, tako da ih se može datirati oko polovine ili čak u drugu polo- 
vinu 15. st. Ostaje dilema da li da ih povežemo s nastojanjima opata 
Petra Kršave ili sa zahvatima Deodata Veniera. U kaloti je prikazan 
Sv. Krševan u kasnosrednjovjekovnom oklopu sa štitom do nogu, 
ukrašenim bijelim križem na crvenoj pozadini. Sa strana su mu pri- 
kazani Sv. Stošija s mučeničkom palmom u ruci i svetac u svećeničkoj 
odjeći, vjerojatno Sv. Donat. Na odjeći vide se ostaci zelene i smeđe 
boje. U donjem dijelu zida naslućuju se ostaci neke kompozicije, koja 
je za pozadinu imala arhitektonske objekte, kuće i kule. U naborima 
odjeće zamjećuje se još gotička stilizacija, dok su proporcije i imposta- 
cija likova sasvim prirodne. Gotičkih su osobina i rubni ornamenti. 


85 Klaić — Petricioli, 0. c., T. LVI. 

8 T. Raukar — I Petricioli —F.Švelec—Š. Peričić, Zadar 
Pod mletačkom upravom, Zadar 1987, str. 42, T. II. 

87 Klaić — Petricioli, 0. c., T. LX. 
E 8 I. Petricioli, Juraj Dalmatinac i Zadar, Radovi Instituta za povi. 
jest umjetnosti, 3—6, Zagreb 1979—82, str. 188—191. 

39 Matej Boričević, koji se na tom natpisu spominje, bez sumnje je poznati 
zadarski zlatar iz tog doba. 

Sl. 8. Natpis na nadgrobnoj ploči biskupa I. Rose (Rozića) 


Istom sloju zidnih slika pripada i simbol evenđelista Marka, okružen 
bogatim kasnogotičkim lisnim ornamentom — jedini ostatak zidne 
dekoracije južnog broda. 

Tim izblijedjelim i oštećenim zidnim slikama završit ću ovaj 
kratki pregled umjetničke baštine Samostana Sv. Krševana do 18. st. 
Ne možemo se oteti konstataciji da je toliko značajna vjerska insti- 
tucija iz srednjega vijeka morala sačuvati mnogo više, a ne samo 
romaničku crkvu s namještajem iz kasnijeg vremena. No to je odraz 
tužne sudbine samostana otkad je postao komendom, pa do svog 
ukinuća 1806. god. i rušenja za vrijeme i nakon prošlog rata. Možemo 
jedino biti zadovoljni da se sačuvala crkva, kojoj je početkom 19. st. 
također prijetilo rušenje, a bombe II svjetskog rata su je poštedjele. 

Ivo Petricioli: PATRIMOINE ARTISTIQUE DE LPABBAYE SAINT 
CHRYSOGONE JUSQU'AU XVI* SIECLE 


Rćsumć 


L'auteur donne une analyse du patrimoine artistique de Pabbaye Saint 
Chrysogone datant du moyen &ge, en premier lieu I'ćglise romane et ses 
fresques, puis les rares vestiges des decorations architecturales du cloitre et 
les dalles funćraires dans UVćglise. Il expose egalement quelques documents 
des archives concernant les constructions et les travaux des taileurs de pierre 
dans Pabbaye de la fin du XIV* A la fin du XVe sičcle. 

L'ćglise nomane, consacrće en 1175, a gardć sa forme inaltćrće depuis Ja 
construction. Elle a la forme d'une basilique A trois nefs avec trois absides. 
C'est un bel exemplaire de son style, pr6ćsentant des caracteristiques stilistiques el 
artisanales de la cathčdrale de Zadar tout particuličrement de sa premičre 
phase de construction, celle du XII* sičcle. Les fresques ne se sont gardćes 
qu'en fragments en deux couches. La couche ancienne rest visible que dans 
Iabside nord et au dessus la calotte de Vabside principale et date de 1175 (annće 
qui figurait jusqu'au XVIII" sičele sur les fresques). La couche rćcente, vi- 
sible sur le mur nord et dans Vabside nord etau dessus d'elle, date du dćbut ou 
de la premičre moitić du XIII“ sičele. Les deux couches ont des caractćristi- 
gues de la peinture romano-byzantine pratiquće dans le bassin adriatique. 

Parmi les documents des archives on note la commande du prieur 
Pierre Kršava, datće en 1439, pour les colonnes de la galerie du cloitre, puis 
la commande du prieur Deodato Venier, datće en 1482, pour six fenčtres 
dćcorćes. Trois ans plus tard, Venier a engagć A ce travail le sculpteur Nico- 
las de Florence, le plus renomme de la Dalmatie de cette €poque. La m&me 
annće on a commencć la construction du campanile dont la porte d'entrće 
avec les caracteristiques renaissance et le blason du prieur Dćodato Venier 
s'est gardće jusqu'a nos jours. La m&me prieur a commandć a Venise quatre 
livres liturgiques dćcorćes de miniatures renaissance de haute valeur artis- 
tique. Un seul exemplaire de ces livres (le rituel) se trouve actuellement a 
Zadar. Parmi les dalles funćraires, la plus intćressante est celle de 1549 qui 
Prćsenta la figure du gisant: le zadarois Ivan Rosa, ćv&que de Krk, C'est un 
travail de haute qualit€ de Pćpogue de la Renaissance. 


(Trad. Vjekoslav Ćosić) 

